દલિતા નેતા જીજ્ઞેશ મેવાણી મંગળવારના રોજ કોંગ્રેસ ઉપાધ્યક્ષ રાહુલ ગાંધી સાથે મુલાકાત કરશે એવી ખબરોએ જોર પકડ્યું હતું. કહેવાઇ રહ્યું હતું કે, જીજ્ઞેશ મેવાણી તથા ગુજરાત કોંગ્રેસના પ્રભારી અશોક ગેહલોત દિલ્હી જઇ રાહુલ ગાંધી સાથે મુલાકાત કરશે. જો કે, જીજ્ઞેશ મેવાણીએ ફેસબૂક પોસ્ટ દ્વારા આ ખબરો પર પૂર્ણવિરામ મુક્યું છે. જીજ્ઞેશ મેવાણીએ પોસ્ટમાં લખ્યું હતું કે, તેઓ રાહુલ ગાંધી સાથે મુલાકાત કરવાના હોવાની વાત ખોટી છે. ઉલ્લેખનીય છે કે, અલ્પેશ ઠાકોર પહેલા જ કોંગ્રેસમાં જોડાઇ ચૂક્યા છે. રાહુલ ગાંધીની છેલ્લી ગુજરાત મુલાકાત દરમિયાન અલ્પેશ ઠાકોર વિધિવત કોંગ્રેસમાં જોડાયા હતા. એ જ દિવસે રાત્રે અશોક ગેહલોતે ટ્વીટ દ્વારા અલ્પેશ ઠાકોર, જીજ્ઞેશ મેવાણી અને હાર્દિક પટેલ સાથે મુલાકાત કરી હોવાની જાણકારી આપી હતી. ત્યારથી જીજ્ઞેશ મેવાણી અને હાર્દિક પટેલ પણ કોંગ્રેસમાં જોડાય એવી સંભાવનાઓ વ્યક્ત કરવામાં આવી રહી છે.